वो ज़िंदा था

Thu, 11 Jul 2024 11:44:47 +0000

सुबह हो गयी है। सूरज की पहली किरण की गरमाहट से ओस पिघल रही है। चिड़ियों की आवाज़ गूंज रही है। सब कुछ इतना निशब्द है की घास की सरसराने की आवाज़ भी आ रही है। जो आग जली हुयी थी, अब वो बुझ चुकी है। जली हुयी लकड़ी, जले हुए कपडे और अधजले मांस की गंध पुरे मैदान में घूम रही है। एक के ऊपर एक लाशें गिरी हुयी है। कुछ दो तीन लोग लाशों की तलाशी ले रहे है। शायद कुछ मिल जाए। एक पुरानी मटकी में जो भी कीमती मिल रहा है उसको रखते जा रहे हैं। सुबह सुबह काम शुरू हुआ है सफाई का। गीधों के आने से पहले लाशों की गिनती करनी है। कोई जंगली जानवर आजाये तो उसका खतरा अलग।